Bemyndigelse til at underskrive dokumenter 
Sagsfremstilling 
104.                Bemyndigelse til at underskrive dokumenter - Åbent 
  
  
SAGENS INDHOLD 
Byrådet skal bemyndige den nytiltrådte direktør for Teknik og Kultur John Kristiansen til at kunne underskrive visse 
dokumenter sammen med borgmesteren eller den viceborgmester, der fungerer som borgmester.  
  
Det fremgår af styrelsesloven, at dokumenter vedrørende kommunens køb og salg af fast ejendom, optagelse af lån 
og påtagelse af garantiforpligtelser skal underskrives af borgmesteren eller den viceborgmester, der fungerer som 
borgmester, samt en person, der er bemyndiget dertil af Byrådet. 
  
Byrådet bemyndigede på det konstituerende møde den 12. december 2013 kommunaldirektøren, direktøren for Job 
og Økonomi og direktøren for Teknik og Kultur til at underskrive dokumenter sammen med borgmesteren eller med 
den viceborgmester, der fungerer som borgmester.      
  
Den, der skal underskrive sammen med borgmesteren eller viceborgmesteren skal være personligt udpeget af 
Byrådet. Det er ikke tilstrækkeligt, at beføjelsen er tildelt indehaveren af en bestemt stilling.  
  
Byrådet skal derfor give den nytiltrådte direktør for Teknik og Kultur John Kristiansen bemyndigelse til at kunne 
underskrive dokumenter vedrørende kommunens køb og salg af fast ejendom, optagelse af lån og påtagelse af 
garantiforpligtelser. 
  
ØKONOMI 
Der er ingen økonomiske konsekvenser. 
  
INDSTILLING 
Kommunaldirektøren indstiller til Byrådet: 
  
1.    At direktør for Teknik og Kultur John Kristiansen bemyndiges til at underskrive sammen med borgmesteren eller 
med den viceborgmester, der fungerer som borgmester.  
  
BESLUTNING 
  
 
Byråd 
25. august 2015 
Sagsnr. 710-2013-
16405 
Dok.nr. 710-2015-
206393 
Sagsbehandler 
DPJMH 
  
Tidl. politisk behandling 
BY, 12.12.13, pkt. 45 
Forventet sagsgang 
BY 
Lovgrundlag 
Lov om kommunernes styrelse (styrelsesloven) 
  
  
Byråd, 25. august 2015: 
Fraværende: Ingen 
  
Godkendt. 
